stanford-oval/wikipedia huggingface dataset:
ซิกวาร์ด เบอร์นาดอต

| ธรรมเนียมยศของ ซิกวาร์ด เบอร์นาดอต |
| --- | --- |
ตราประจำตัว
การเรียน: Sir  (ท่านชาย)
การแทนตน: กระผม/ดิฉัน
การขานรับ: Your sir  (ขอรับ/เจ้าค่ะ)
เจ้าชายซิกวาร์ดแห่งสวีเดน ดยุกแห่งอัปป์ลันด์ (Prince Sigvard of Sweden, Duke of Uppland) หรือว่า เคานต์ซิกวาร์ด แบร์นาด็อตแห่งวิสบอร์ก (Count Sigvard Bernadotte of Wisborg; ซิกวาร์ด ออสการ์ เฟรเดริค : 7 มิถุนายน ค.ศ. 1907 - 4 กุมภาพันธ์ ค.ศ. 2002) เป็นพระราชโอรสพระองค์รองและที่สองในสมเด็จพระเจ้ากุสตาฟที่ 6 อดอล์ฟแห่งสวีเดน และ เจ้าหญิงมาร์กาเร็ตแห่งคอนน็อต และเป็นพระปิตุลาของสมเด็จพระราชาธิบดีคาร์ลที่ 16 กุสตาฟแห่งสวีเดน และ สมเด็จพระราชินีนาถมาร์เกรเธที่ 2 แห่งเดนมาร์ก นอกจากนั้นยังเป็นพระราชปนัดดาที่มีพระชนม์ชีพยืนยาวที่สุดของสมเด็จพระราชินีนาถวิกตอเรียแห่งสหราชอาณาจักรอีกด้วย
ชีวิตในวัยเยาว์

เจ้าชายซิกวาร์ดประสูติเมื่อวันที่ 7 มิถุนายน ค.ศ. 1907 ณ พระราชวังดร็อตนิงโฮล์ม ใกล้กับกรุงสต็อกโฮล์ม โดยเป็นพระราชโอรสพระองค์ที่สองในสมเด็จพระเจ้ากุสตาฟที่ 6 อดอล์ฟแห่งสวีเดน พระราชโอรสพระองค์ใหญ่ในสมเด็จพระเจ้ากุสตาฟที่ 5 แห่งสวีเดน และ เจ้าหญิงวิกตอเรียแห่งบาเดิน กับ เจ้าหญิงมาร์กาเร็ตแห่งคอนน็อต พระธิดาพระองค์ใหญ่ของเจ้าชายอาร์เธอร์ ดยุคแห่งคอนน็อตและสแตรเธิร์น พระราชโอรสในสมเด็จพระราชินีนาถวิกตอเรีย และ เจ้าหญิงหลุยส์ มาร์กาเรเทแห่งปรัสเซีย
เจ้าชายทรงเจริญพระชนม์ในครอบครัวที่อบอุ่นและทันสมัยจากกรอบจารีตทางราชวงศ์ช่วงสมัยนั้น ชีวิตราชสำนักในกรุงสต็อกโฮล์แสดงให้เห็นถึงชีวิตซึ่งกำหนดอยู่ในกรอบอันเคร่งครัดและกฎระเบียบที่มากมาย แต่พระชนนีของพระองค์ทรงเป็นสตรีสมัยใหม่ซึ่งทรงต้องการมีส่วนร่วมในการเลี้ยงดูพระโอรสและธิดาด้วยพระองค์เอง ในช่วงฤดูร้อนที่พระราชวังโซฟิเอโร ทางตอนใต้ของประเทศนับเป็นช่วงเวลาที่ดีที่สุดของครอบครัว ทั้งพระชนกและพระชนนีทรงสามารถทุ่มเทความรักความอบอุ่นให้แก่กันและมีชีวิตครอบครัวโดยปราศจากการรบกวนอย่างสิ้นเชิงบริเวณทะเลอันสวยงามและอุทยานอันกว้างใหญ่จากการจัดวางรูปแบบเอง เจ้าชายซิกวาร์ดทรงเห็นพระชนนีเขียน ระบายสี และถ่ายภาพ และบ่อยครั้งพระองค์ทรงแบกอุปกรณ์การระบายสีของพระชนนีเดินไปรอบๆ
เจ้าชายซิกวาร์ดทรงเป็นเด็กฉลาดและไม่ได้ทรงเป็นโรคความบกพร่องในการอ่านหรือสะกดคำเนื่องมาจากความผิดปกติของสมองที่มีผลต่อพระโอรสธิดาบางพระองค์ในราชวงศ์สวีเดน พระองค์ทรงมีคะแนนยอดเยียมและเมื่อทรงเลือกเรียนต่อในมหาวิทยาลัยอัปป์ซาลา ในช่วงเวลาที่ทรงเป็นนักศึกษา พระองค์ทรงมีความกระตือรือร้นต่อชีวิตในการเป็นนักศึกษาและเป็นผู้ร่วมงานที่คล่องแคล่วในกลุ่มแสดงละครของมหาวิทยาลัยด้วย เมื่อพระองค์ทรงได้รับปริญญาทางวิชาการช่วงระยะเวลานั้นทำให้เกิดความตื่นเต้นในพระราชวงศ์สวีเดนที่ว่า เจ้าชายแห่งสวีเดนพร้อมกับปริญญาจากมหาวิทยาลัยชื่อดังของรัฐเป็นอะไรใหม่สำหรับราชวงศ์ เจ้าชายซิกวาร์ดทรงจบจากมหาวิทยาลัยอัปป์ซาลาด้วยคะแนนเกียรตินิยมสาขาประวัติศาสตร์ศิลป์และทรงเข้าศึกษาต่อใน Konstfack ที่เป็นมหาวิทยาลัยศิลปะ การช่างและการออกแบบในกรุงสต็อกโฮล์ม ในปี ค.ศ. 1929 พระองค์ทรงเริ่มต้นศึกษาและหนึ่งในพระอาจารย์สอนคือ ศาสตราจารย์โอลเล ฮยอร์ตสเบิร์ก
ในช่วงที่ทรงเป็นนักศึกษาอยู่ที่กรุงสต็อกโฮล์ม พระองค์ทรงได้ติดต่อสัมพันธ์กับจอร์จ เจ็นเซ็น ซึ่งเป็นบริษัทชื่อดังของเดนมาร์กและได้ทรงเริ่มออกแบบสิ่งของเล็กจำนวนหลายชิ้นให้กับบริษัท นอกจากนั้นเจ้าชายทรงเติมเต็มความฝันเกี่ยวกับการละครและการแสดงด้วยการเสด็จไปประเทศเยอรมนีโดยใช้นามแฝงและเริ่มทำงานเป็นผู้ช่วยผู้กำกับแต่ยังทรงร่วมออกแบบชุดอุปกรณ์ประกอบฉาก อีกทั้งยังทรงพบรักครั้งแรกในกรุงเบอร์ลินกับหญิงสาวสามัญชนชาวเยอรมันด้วย
สละฐานันดรศักดิ์

เจ้าชายซิกวาร์ดทรงอภิเษกสมรสจำนวนสามครั้ง โดยครั้งแรกเมื่อวันที่ 8 มีนาคม ค.ศ. 1934 ณ กรุงลอนดอน กับ เอริกา มาเรีย เรจินา โรซาลี แพ็ทเซ็ค (12 กรกฎาคม ค.ศ. 1911 - 30 กรกฎาคม ค.ศ. 2007) และเนื่องจากเป็นการอภิเษกสมรสต่างฐานันดรศักดิ์สำหรับเจ้าชายแห่งสวีเดน โดยได้รับความยินยอมทางการจากประมุขหรือไม่ พระองค์ทรงสูญเสียพระอิสริยยศเจ้าชายและไม่ได้รวมอยู่ในลำดับการสืบราชสมบัติ เจ้าชายซิกวาร์ดและเอริกาหย่าร้างกันเมื่อวันที่ 14 ตุลาคม ค.ศ. 1943 และในอีกสิบสองวันต่อมาทรงอภิเษกสมรส ณ กรุงโคเปนเฮเกน กับ ซอนยา เฮเลนา ร็อบเบิร์ต (12 ตุลาคม ค.ศ. 1909 - 21 พฤษภาคม ค.ศ. 2004) แต่ได้หย่าร้างเมื่อวันที่ 6 มิถุนายน ค.ศ. 1961 ทั้งสองมีพระโอรสหนึ่งพระองค์คือ
เคานต์ไมเคิล แบร์นาด็อต (ไมเคิล อเล็กซานเดอร์ ซิกวาร์ด เบอร์นาด็อต เกิด 21 สิงหาคม ค.ศ. 1944)
สมรสเมื่อวันที่ 6 กุมภาพันธ์ ค.ศ. 1976 ณ เมืองชตุทการ์ท กับ คริสตินา ดิออทิมา เอลิซาเบธ เวลเฮอเฟอร์ (เกิด 26 เมษายน ค.ศ. 1947) มีบุตรีหนึ่งคน
อีกหนึ่งเดือนต่อมาเมื่อวันที่ 30 กรกฎาคม ค.ศ. 1961 พระองค์ทรงอภิเษกสมรส ณ มหาวิหารออสการ์ กรุงสต็อกโฮล์ม กับ กุลลัน แมรีแอนน์ ลินด์เบิร์ก (เกิด 15 กรกฎาคม ค.ศ. 1924) นักแสดงจากโรงละครหลวงแห่งกรุงสต็อกโฮล์ม ซึ่งในภายหลังคือ เค้านท์เตส แมรีแอนน์ เบอร์นาด็อตแห่งวิสบอร์ก
เมื่อวันที่ 2 กรกฎาคม ค.ศ. 1951 ซิกวาร์ด แบร์นาด็อต ซึ่งได้สูญเสียพระยศเจ้าชายแห่งสวีเดน ได้รับการสถาปนาเป็นเค้านท์เบอร์นาด็อตแห่งวิสบอร์ก จากแกรนด์ดัชเชสชาร์ล็อตแห่งลักเซมเบิร์ก และในวันที่ 28 พฤษภาคม ค.ศ. 1983 เค้านท์ซิกวาร์ดได้ประกาศกับหนังสือพิมพ์ของประเทศสวีเดนฉบับหนึ่งที่ชื่อ Tidningarnas Telegrambyrå ว่าจะแต่งตั้งตนเองเป็นเจ้าชายแห่งสวีเดนอีกครั้ง
เคานต์ซิกวาร์ดได้ร้องเรียนการได้รับคืนพระอิสริยยศเจ้าชายแห่งสวีเดน แต่สมเด็จพระราชาธิบดีคาร์ลที่ 16 กุสตาฟแห่งสวีเดนไม่ได้ทรงช่วยเหลือหรือมีแนวโน้มเห็นด้วยกับการกระทำเช่นนั้น เค้านท์ซิกวาร์ดจึงไปที่ศาลด้านสิทธิมนุษยชนแห่งยุโรปเพื่อร้องขอการได้คืนพระยศเจ้าชายแห่งสวีเดน เมื่อปี ค.ศ. 2004 หลังจากการสิ้นพระชนม์ของเค้านท์ซิกวาร์ด ศาลด้านสิทธิมนุษยชนแห่งยุโรปประกาศว่าการร้องเรียนดังกล่าวไม่เป็นที่ยอมรับได้
ชีวิตนักออกแบบ

ในระหว่าง ค.ศ. 1949 - ค.ศ. 1963 เคานต์ซิกวาร์ดเข้ามาดูแลสำนักงานออกแบบเบอร์นาด็อตและบยอร์นพร้อมกับนายแอ็กตัน บยอร์น ชาวเดนมาร์ก ซึ่งเป็นความร่วมมือที่ประสบความสำเร็จ ทำให้เกิดการวางรากฐานของสิ่งประดิษฐ์ต่างๆ ที่มีชื่อเสียงจำนวนมากมาย บริษัทมีสำนักงานใหญ่อยู่ที่กรุงโคเปนเฮเกน และมีสำนักงานย่อยอยู่ที่กรุงสต็อกโฮล์มและมหานครนิวยอร์ก เคานต์ซิกวาร์ดทำงานแปรียบเสมือนกับเป็นแรงบันดาลใจและที่ปรึกษาที่ได้รับความไว้วางใจต่อนักออกแบบรุ่นหนุ่มสาวในสมัยนั้นและมีความสามารถในการคัดเลือกพรสวรรค์ที่เหมาะสมและทำให้เจิดจรัสได้ ตำแหน่งชั้นนำในองค์กรของประเทศสวีเดนและระหว่างประเทศต่างๆ ของเค้านท์ซิกวาร์ดได้เพิ่มเข้ามาในประวัติส่วนตัวอีกเมื่อเปิดห้องแสดงงานศิลปะของตนเองที่ชื่อ Bernadotte Design AB ในปี 1964 ณ กรุงสต็อกโฮล์ม ซึ่งต้องปิดตัวไปอย่างน่าเสียดายในช่วงเริ่มต้นทศวรรษที่ 1970
การออกแบบเครื่องเงินแบบจำเพาะของเค้านท์ซิกวาร์ดได้สร้างชื่อเสียงในระดับนานาชาติและเป็นสิ่งที่ทำให้โด่งดังไปทั่วโลก สิ่งของเหล่านั้นสามารถพบเห็นได้ที่พิพิธภัณฑ์ทั่วโลกและในส่วนที่เป็นของสะสมที่มีชื่อเสียง สำหรับเคานต์ซิกวาร์ดแล้วมันเป็นสิ่งของที่ใช้จริงในชีวิตประจำวันอันใกล้ชิดต่อจิตใจมากที่สุด ในการสรรค์สร้างสิ่งของสำหรับชีวิตประจำวันซึ่งช่วยเหลือและให้ความงามแก่วิถีชีวิตของประชาชนเป็นความปรารถนาของเค้านท์ซิกวาร์ด และความปรารถนานั้นได้เป็นจริงแล้ว
ในปี 1997 เคานต์ซิกวาร์ดได้รับเกียรติในงานแสดงนิทรรศการของตนเองที่พิพิธภัณฑ์ศิลปกรรมแห่งชาติที่ชื่อ Design Sigvard Bernadotte ซึ่งได้ทำพิธีเปิดพร้อมกับเจ้าฟ้าหญิงวิกตอเรีย มกุฎราชกุมารีแห่งสวีเดนและแมรีแอนน์ ภริยาอันเป็นที่รักอยู่เคียงข้าง งานนิทรรศการครั้งนี้ประสบความสำเร็จอย่างมากและคงจัดแสดงอยู่จนกระทั่งปี ค.ศ. 1998 และได้รับการยอมรับมากขึ้นกว่าที่คาดคิดไว้ในประเทศสวีเดน ในเดือนพฤศจิกายนปีเดียวกัน เคานต์ซิกวาร์ดยังได้รับเหรียญเจ้าชายออยเก็นจากสมเด็จพระราชาธิบดีคาร์ลที่ 16 กุสตาฟแห่งสวีเดนด้วย
นักประดิษฐ์ที่ขยันขันแข็งผู้นี้ทำงานอย่างกระตือรือร้นตลอดช่วงชีวิต ความรักใคร่ในงานออกแบบมีความโดดเด่นอย่างเห็นได้ชัด แม้ผ่านในช่วงวัยเก้าสิบเค้านท์ซิกวาร์ดยังคงนำเสนอผลงานชิ้นใหญ่จำนวนสองสามชิ้นออกกมาในช่วงบั้นปลายชีวิต
ปลายพระชนม์ชีพ

เคานต์ซิกวาร์ด เบอร์นาด็อตสิ้นพระชนม์เมื่อวันที่ 4 กุมภาพันธ์ ค.ศ. 2002 ณ กรุงสต็อกโฮล์ม ขณะมีพระชนมายุ 94 พรรษา 7 เดือน 28 วัน โดยเป็นพระราชปนัดดาที่มีพระชนม์ชีพอยู่ยาวนานและยืนยาวมากที่สุดของสมเด็จพระราชินีนาถวิกตอเรีย และในขณะนั้นมีพระราชปนัดดาที่ยังทรงพระชนม์ชีพเหลืออยู่อีกสามพระองค์คือ เจ้าหญิงเบียทริซแห่งสเปน เลดี้ แคทเธอรีน แบรนด์แรม และ คาร์ล โจฮัน แบร์นาด็อต เคาต์แห่งวิสบอร์ก ซึ่งเป็นพระอนุชา
พระอิสริยยศ

7 มิถุนายน 1907 - 8 มีนาคม 1934: สมเด็จเจ้าฟ้าชายซิกวาร์ดแห่งสวีเดน ดยุคแห่งอัปป์ลันด์ (His Royal Highness Prince Sigvard of Sweden, Duke of Uppland)
8 มีนาคม 1934 - 2 กรกฎาคม 1951: ซิกวาร์ด เบอร์นาด็อต (Sigvard Bernadotte)
2 กรกฎาคม 1951 - 4 กุมภาพันธ์ 2002: เคานต์ ซิกวาร์ด แบร์นาด็อตแห่งวิสบอร์ก (Count Sigvard Bernadotte of Wisborg)
ซิมพลีเรด

| ซิมพลีเรด |
| --- | --- |

ข้อมูลพื้นฐาน
ที่เกิด: แมนเชสเตอร์, อังกฤษ
แนวเพลง: ป็อป โซล บลูอายด์โซล โซฟิสติป็อป
ช่วงปี: 1985–2010 2015–ปัจจุบัน

สมาชิก: ดูด้านล่าง
ซิมพลีเรด (อังกฤษ: Simply Red) เป็นวงป็อปและโซลจากอังกฤษ ที่มีแนวเพลงที่ได้รับอิทธิพลจากดนตรีแจ๊ซ, เลิฟเวอส์ร็อกและบลู-อายด์โซล ในปี ค.ศ. 1986 พวกเขามีซิงเกิลฮิตอันดับ 1 ทั้งอังกฤษและอเมริกาอย่างเพลง "Holding Back the Years" ต่อมาในปี ค.ศ. 1989 นำผลงานของฮาโรลด์ เมลวิน มาทำใหม่ในเพลง "If You Don't Know Me By Now" ถือว่าเป็นซิงเกิลอันดับ 1 เพลงที่สองในอเมริกาของวงนี้
ในปี ค.ศ. 1995 หลังจากออกอัลบั้ม Stars มาแล้ว 2 ปี ซิมพลีเรดมีซิงเกิลฮิต "Fairground" ขึ้นอันดับ 1 ในสหราชอาณาจักร
หลังจากอยู่ร่วมกับวงมาเป็นเวลา 25 ปี มิค ฮัคนอลล์ สมาชิกวงรุ่นแรกที่ยังคงอยู่กับวงจนถึงปัจจุบัน ได้ประกาศว่าทางวงจะจัดการแสดงสดไปทั่วโลกตลอดปี ค.ศ. 2009 รวมถึงมีการแสดงในประเทศไทยด้วย เพื่อเป็นการอำลาแฟนเพลง ก่อนจะยุบวงในปี ค.ศ. 2010
ปี ค.ศ. 2015 ซิมพลีเรดกลับมารวมตัวกันอีกครั้ง เพื่อแสดงคอนเสิร์ตครบรอบ 30 ปีของวง
สมาชิก

มิค ฮัคนอลล์ (Mick Hucknall) – ร้องนำ (1985–2010, 2015–ปัจจุบัน)
เอียน เคอร์คัม (Ian Kirkham) – เครื่องเป่าลมไม้, คีย์บอร์ด (1986–2010, 2015–ปัจจุบัน)
เคนจิ ซูซูกิ (Kenji Suzuki) – กีตาร์ (1998–2010, 2015–ปัจจุบัน)
เควิน โรบินสัน (Kevin Robinson) – เครื่องเป่าลมทองเหลือง, ร้องประสาน (1999–2010, 2015–ปัจจุบัน)
โรมัน ร็อธ (Roman Roth) – กลองชุด (2015–ปัจจุบัน)
แกรี แซงก์ชูอะรี (Gary Sanctuary) – คีย์บอร์ด (2023–ปัจจุบัน)
โอเรโฟ โอรักวูอี (Orefo Orakwue) – กีตาร์เบส (2024–ปัจจุบัน)
ผลงาน

Picture Book (1985)
Men and Women (1987)
A New Flame (1989)
Stars (1991)
Life (1995)
Blue (1998)
Love and the Russian Winter (1999)
It's Only Love  (2000)
Home (2003)
Simplified (2005)
Stay (2007)
Big Love (2015)
Blue Eyed Soul (2019)
Time (2023)
"Holding Back the Years" (1985)
"Something Got Me Started" (1991)
"Stars" (1991)
"Fairground" (1995)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซิมพลีเรด
ความสามารถสั่งตายสุดโกงที่พวกต่างโลกเทียบไม่ติด

ซีรีส์ไลต์โนเวลญี่ปุ่น
| --- | --- |
ความสามารถสั่งตายสุดโกงที่พวกต่างโลกเทียบไม่ติด
即死チートが最強すぎて、異世界のやつらがまるで相手にならないんですが。 (Sokushi Chīto ga Saikyōsugite, Isekai no Yatsura ga marude Aite ni Naranain Desu ga)
ชื่อภาษาอังกฤษ: My Instant Death Ability Is So Overpowered
แนว: สุขนาฏกรรมจินตนิมิต, ผจญภัย, ต่างโลก
นวนิยายชุด
เขียนโดย: สีโยชิ ฟูจิตากะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 21 กุมภาพันธ์ 2016 – 15 มีนาคม 2023
ไลต์โนเวล
เขียนโดย: สึโยชิ ฟูจิตากะ
วาดภาพโดย: ชิซาโตะ นารูเซะ
สำนักพิมพ์: เอิร์ทสตาร์เอ็นเตอร์เทนเมนต์
สำนักพิมพ์ภาคภาษาไทย: สยามอินเตอร์คอมิกส์ไลต์
ในเครือ: เอิร์ทสตาร์โนเวล
กลุ่มเป้าหมาย: ชาย
วางจำหน่ายตั้งแต่: 15 ตุลาคม 2016 – 15 มีนาคม 2023
จำนวนเล่ม: 14
มังงะ
ความสามารถสั่งตายสุดโกงที่พวกต่างโลกเทียบไม่ติด AΩ
เขียนโดย: สึโยชิ ฟูจิตากะ
วาดภาพโดย: ฮานามารุ นัมโตะ
สำนักพิมพ์: เอิร์ทสตาร์เอ็นเตอร์เทนเมนต์
สำนักพิมพ์ภาคภาษาไทย: สยามอินเตอร์คอมิกส์
ในเครือ: เอิร์ทสตาร์คอมิกส์
นิตยสาร: คอมิกเอิร์ทสตาร์
กลุ่มเป้าหมาย: โชเน็ง
วางจำหน่ายตั้งแต่: 30 มีนาคม 2018 – ปัจจุบัน
จำนวนเล่ม: 9
อนิเมะโทรทัศน์
กำกับโดย: มาซากาซุ ฮิชิดะ
เขียนบทโดย: มาซากาซุ ฮิชิดะ
ดนตรีโดย: ฮานาเอะ นากามูระ ทัคสึฮิโกะ ไซกิ คานาเดะ ซากูมะ ไดซูเกะ คาโดวากิ
สตูดิโอ: โอกูรูโตะ โนโบรุ
ถือสิทธิ์โดย: มิวส์ คอมมิวนิเคชัน
เครือข่าย: Tokyo MX, BS11, AT-X, MBS, GYT
ฉาย:  5 มกราคม พ.ศ. 2567  –  21 มีนาคม พ.ศ. 2567
ตอน: 12
 สถานีย่อยการ์ตูนญี่ปุ่น
ความสามารถสั่งตายสุดโกงที่พวกต่างโลกเทียบไม่ติด (ญี่ปุ่น: 即死チートが最強すぎて、異世界のやつらがまるで相手にならないんですが。; โรมาจิ: Sokushi Chīto ga Saikyōsugite, Isekai no Yatsura ga marude Aite ni Naranain Desu ga) เป็นซีรีส์ไลต์โนเวลญี่ปุ่น เขียนโดยสึโยชิ ฟูจิตากะ เดิมซีรีส์เผยแพร่ทางเว็บไซต์โชเซ็ตสึกะ นิ นาโร ก่อนได้รับการตีพิมพ์เป็นหนังสือไลต์โนเวล วาดภาพประกอบโดยชิซาโตะ นารูเซะ ตีพิมพ์โดยสำนักพิมพ์เอิร์ทสตาร์เอ็นเตอร์เทนเมนต์ตั้งแต่เดือนตุลาคม พ.ศ. 2559 ถึงมีนาคม พ.ศ. 2566 มังงะดัดแปลงวาดภาพประกอบโดยฮานามารุ นัมโตะ เริ่มตีพิมพ์ในนิตยสารคอมิกเอิร์ทสตาร์ในเดือนมีนาคม พ.ศ. 2561 รวบรวมตีพิมพ์เป็นหนังสือมังงะรวมเล่มถึงเล่มที่ 9 เมื่อเดือนสิงหาคม พ.ศ. 2566 ซีรีส์อนิเมะโทรทัศน์ดัดแปลงผลิตโดยสตูดิโอโอกูรูโตะ โนโบรุ ออกอากาศตั้งแต่เดือนมกราคมถึงมีนาคม พ.ศ. 2567
เนื้อเรื่อง

ขณะที่กำลังมุ่งหน้าไปทัศนศึกษา รถโรงเรียนที่โยงิริ ทาคาโตะนั่งอยู่ก็ถูกอัญเชิญไปยังอีกโลกหนึ่งโดยปราชญ์ผู้ซึ่งแสดงให้เห็นว่าเธอและโลกใบนี้ช่างเลวร้ายเพียงใด โดยการฆ่าผู้ใหญ่ด้วยเหตุผลเล็ก ๆ น้อย ๆ และบอกกับนักเรียนว่าให้พวกเขาได้รับการฝึกเป็นปราชญ์เพื่อต่อสู้กับปีศาจและทำภารกิจให้สำเร็จ เธอเลือกเฉพาะคนที่มีพรสวรรค์เท่านั้น ทิ้งคนอื่น ๆ (รวมถึงโยงิริและโทโมจิกะ ดันโนอุระ เพื่อนร่วมชั้นของเขา) ให้ตายไป
เมื่อไม่มีทางเลือกอื่นนอกจากต้องเดินทางต่อไป โยงิริและโทโมจิกะจึงค้นหาวิธีกลับไปยังโลกของพวกเขา แต่ความสงบนิ่งอย่างผิดปกติของโยงิริต่อความแปลกประหลาดทำให้โทโมจิกะรู้สึกประหม่า จริง ๆ แล้วโยงิริไม่ใช่เด็กธรรมดา...เขาสามารถฆ่าทุกสิ่งทุกอย่างหรือใครก็ตามที่เขาต้องการเพียงแค่เขาอธิษฐาน
แหล่งข้อมูลอื่น

เว็บไซต์ทางการที่โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
ความสามารถสั่งตายสุดโกงที่พวกต่างโลกเทียบไม่ติด (นิยาย) ที่เครือข่ายข่าวอนิเมะ
| ด ค กโอกูรูโตะ โนโบรุ |
| --- | --- |
ซีรีส์โทรทัศน์:  The Girl in Twilight (2018; #8–13)  ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (2021)  จอมมารต่างโลกกับบริวารสาวนักอัญเชิญ Ω (2021)  โทโมดาจิ เกมมิตรภาพ (2022)  ความสามารถสั่งตายสุดโกงที่พวกต่างโลกเทียบไม่ติด (2024)  หนึ่งห้อง สองหัวใจ อุ่นไอรัก (2024)  นักสู้ทูปเบอร์ (2024)  นักประเมินไร้ค่าบัพมาไร้พ่าย (2025) 
โอวีเอ:  เทพธิดาผ่าโลกมิติแห่งเกม Nepu no Natsuyasumi (2019)  Planetarian: Snow Globe (2021)  เทพธิดาผ่าโลกมิติแห่งเกม Nep Nep Darake no Festival (2022)  เทพธิดาผ่าโลกมิติแห่งเกม Hidamari no Little Purple (2023) 
 หมวดหมู่
รายพระนามและชื่อผู้ได้รับพระราชทานเหรียญรัตนาภรณ์

เหรียญรัตนาภรณ์ เป็นเหรียญราชอิสริยาภรณ์อันเป็นบำเน็จในพระองค์พระมหากษัตริย์ สถาปนาขึ้นเมื่อ พ.ศ. 2412 โดยพระบาทสมเด็จพระจุลจอมเกล้าเจ้าอยู่หัว สำหรับพระราชทานผู้ที่ทำความดีความชอบทั้งฝ่ายหน้าและฝ่ายใน ทั้งส่วนราชการและส่วนพระองค์ เดิมชื่อ เหรียญรจนาภรณ์ และเปลี่ยนชื่อเป็นเหรียญรัตนาภรณ์ ในปี พ.ศ. 2416 มีทั้งหมด 5 ลำดับชั้น ซึ่งพระมหากษัตริย์จะทรงพระกรุณาโปรดเกล้าโปรดกระหม่อมให้จัดสร้างขึ้นเป็นเหรียญราชอิสริยาภรณ์ประจำรัชกาล โดยมีรายพระนามและรายนาม เช่น
เหรียญรัตนาภรณ์ รัชกาลที่ 5 > เหรียญรัตนาภรณ์ จ.ป.ร. 1

| ปี | พระนาม/นาม | อ้างอิง |
| --- | --- | --- |
| พ.ศ. 2445 | พระยาชลยุทธโยธินทร์ (อ็องเดร ดูว์ แปลซี เดอ รีเชอลีเยอ) |  |
| พ.ศ. 2445 | พระเจ้าน้องยาเธอ กรมหมื่นมหิศรราชหฤทัย |  |
| พ.ศ. 2445 | พระนางเจ้าสุขุมาลมารศรี พระราชเทวี |  |
| พ.ศ. 2445 | พระอรรคชายาเธอ กรมขุนสุทธาสินีนาฏ |  |
| พ.ศ. 2445 | สมเด็จพระเจ้าลูกยาเธอ เจ้าฟ้าอัษฎางค์เดชาวุธ กรมขุนนครราชสีมา |  |
| พ.ศ. 2445 | สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมพระภาณุพันธุวงศ์วรเดช |  |
| พ.ศ. 2445 | สมเด็จพระนางเจ้าเสาวภาผ่องศรี พระบรมราชินีนาถ |  |
เหรียญรัตนาภรณ์ รัชกาลที่ 5 > เหรียญรัตนาภรณ์ จ.ป.ร. 2

| ปี | พระนาม/นาม | อ้างอิง |
| --- | --- | --- |
| พ.ศ. 2445 | พระเจ้าน้องนางเธอ พระองค์เจ้านภาพรประภา |  |
| พ.ศ. 2445 | พระเจ้าน้องยาเธอ กรมหมื่นสรรพสาตรศุภกิจ |  |
| พ.ศ. 2445 | พระเจ้าน้องยาเธอ กรมหลวงเทวะวงศ์วโรประการ |  |
| พ.ศ. 2445 | พระเจ้าน้องยาเธอ กรมหลวงดำรงราชานุภาพ |  |
| พ.ศ. 2445 | พระเจ้าน้องยาเธอ กรมขุนพิทยลาภพฤฒิธาดา |  |
| พ.ศ. 2445 | พระเจ้าลูกยาเธอ พระองค์เจ้ากิติยากรวรลักษณ์ |  |
| พ.ศ. 2445 | พระเจ้าลูกยาเธอ กรมหมื่นราชบุรีดิเรกฤทธิ์ |  |
| พ.ศ. 2445 | พระเจ้าลูกยาเธอ กรมหมื่นนครไชยศรีสุรเดช |  |
| พ.ศ. 2445 | พระเจ้าลูกยาเธอ พระองค์เจ้าอาภากรเกียรติวงศ์ |  |
| พ.ศ. 2445 | พระยาสุรสีห์วิสิษฐศักดิ์ (เชย กัลยาณมิตร) |  |
| พ.ศ. 2445 | สมเด็จพระเจ้าลูกเธอ เจ้าฟ้าสุทธาทิพยรัตน์ |  |
| พ.ศ. 2445 | เจ้าจอมมารดาชุ่ม ในรัชกาลที่ 5 |  |
| พ.ศ. 2445 | เจ้าจอมเอี่ยม ในรัชกาลที่ 5 |  |
| พ.ศ. 2445 | เจ้าจอมเอิบ ในรัชกาลที่ 5 |  |
เหรียญรัตนาภรณ์ รัชกาลที่ 5 > เหรียญรัตนาภรณ์ จ.ป.ร. 3

| ปี | พระนาม/นาม | อ้างอิง |
| --- | --- | --- |
| พ.ศ. 2445 | แจ่ม |  |
| พ.ศ. 2445 | พระเจ้าน้องยาเธอ กรมหลวงนเรศรวรฤทธิ์ |  |
| พ.ศ. 2445 | พระเจ้าวรวงศ์เธอ พระองค์เจ้าเสรฐวงษ์วราวัตร |  |
| พ.ศ. 2445 | เจ้าพระยาสุรวงษ์วัฒนศักดิ์ (โต บุนนาค) |  |
| พ.ศ. 2445 | พระยาบำเรอภักดิ์ (เจิม อมาตยกุล) |  |
| พ.ศ. 2445 | เจ้าหมื่นสรรพเพธภักดี (นพ) |  |
| พ.ศ. 2445 | จมื่นจงภักดีองค์ขวา (หม่อมราชวงศ์ปุ้ม มาลากุล) |  |
| พ.ศ. 2445 | หม่อมเจ้าถนอม |  |
เหรียญรัตนาภรณ์ รัชกาลที่ 5 > เหรียญรัตนาภรณ์ จ.ป.ร. 4

| ปี | พระนาม/นาม | อ้างอิง |
| --- | --- | --- |
| พ.ศ. 2445 | พระยาราชโกษา (หรุ่น) |  |
| พ.ศ. 2445 | พระราชวรินทร์ (เชียร) |  |
| พ.ศ. 2445 | หลวงศักดิ์นายเวร (เพิ่ม) |  |
| พ.ศ. 2445 | นายขันหุ้มแพร (สาย) |  |
เหรียญรัตนาภรณ์ รัชกาลที่ 5 > เหรียญรัตนาภรณ์ จ.ป.ร. 5

| ปี | พระนาม/นาม | อ้างอิง |
| --- | --- | --- |
| พ.ศ. 2445 | นายฉันมหาดเล็กหุ้มแพร (เอื้อม) |  |
เหรียญรัตนาภรณ์ รัชกาลที่ 6

ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่
| ปี | พระนาม/นาม | อ้างอิง |
| --- | --- | --- |
| 15 เมษายน พ.ศ. 2454 | สมเด็จพระศรีพัชรินทราบรมราชินีนาถ พระบรมราชชนนีพันปีหลวง |  |
|  | สมเด็จพระนางเจ้าสว่างวัฒนา พระบรมราชเทวี |  |
| 28 ธันวาคม พ.ศ. 2463 | พระวรกัญญาปทาน พระองค์เจ้าวัลลภาเทวี |  |
| 1 เมษายน พ.ศ. 2464 | หม่อมเจ้าลักษมีลาวัณ ในพระเจ้าบรมวงศ์เธอ กรมหมื่นนราธิปประพันธ์พงษ์ |  |
| 18 ตุลาคม พ.ศ. 2465 | พระวรชายาเธอ พระอินทรศักดิศจี |  |
| 11 ตุลาคม พ.ศ. 2467 | เจ้าจอมสุวัทนา |  |
| 24 พฤศจิกายน พ.ศ. 2468 | สมเด็จเจ้าฟ้าเพชรรัตนราชสุดา สิริโสภาพัณณวดี |  |
เหรียญรัตนาภรณ์ รัชกาลที่ 6 > เหรียญรัตนาภรณ์ ว.ป.ร. 1

| ปี | พระนาม/นาม | อ้างอิง |
| --- | --- | --- |
| 15 เมษายน พ.ศ. 2454 | พระเจ้าบรมวงศ์เธอ พระองค์เจ้าศรีนาคสวาดิ |  |
|  | พระเจ้าบรมวงศ์เธอ พระองค์เจ้าบุษบันบัวผัน |  |
| 11 เมษายน พ.ศ. 2454 | ท้าวทรงกันดาล (หุ่น) |  |
|  | ท้าวสมศักดิ์ (เหม) |  |
|  | ท้าวศรีสัจจา (เหลี่ยม) |  |
|  | ท้าวโสภานเวศน์ (เล็ก) |  |
|  | ท้าวอินทรสุริยา (เปลี่ยน) |  |
| 28 ธันวาคม พ.ศ. 2463 | หม่อมเจ้านันทนามารศรี ในพระเจ้าบรมวงศ์เธอ กรมหมื่นนราธิปประพันธ์พงศ์ |  |
| 27 กันยายน พ.ศ. 2467 | นายสตีเวน วี. โกรฟส์ |  |
| 28 กันยายน พ.ศ. 2467 | นายอี. ไวออน สมิธ |  |
| 11 ตุลาคม พ.ศ. 2467 | พระเจ้าวรวงศ์เธอ พระองค์เจ้าอนุสรมงคลการ |  |
เหรียญรัตนาภรณ์ รัชกาลที่ 6 > เหรียญรัตนาภรณ์ ว.ป.ร. 2

| ปี | พระนาม/นาม | อ้างอิง |
| --- | --- | --- |
| 21 เมษายน พ.ศ. 2485 | พระสาโรชรัตนนิมมานก์ (สาโรช สุขยางค์) |  |
|  | นายบุญล้อม บุรกรรมโกวิท |  |
|  | หลวงสรรสารกิจ (เคล้า คชนันทน์) |  |
เหรียญรัตนาภรณ์ รัชกาลที่ 6 > เหรียญรัตนาภรณ์ ว.ป.ร. 3

| ปี | พระนาม/นาม | อ้างอิง |
| --- | --- | --- |
| 29 มีนาคม พ.ศ. 2454 | พระยาศรีธรรมศาสน (ทองดี) |  |
| 29 มีนาคม พ.ศ. 2454 | พระยาอรรคราชวราทร (ภัสดา บุรณศิริ) |  |
| 29 มีนาคม พ.ศ. 2454 | พระยาสุธรรมมนตรี (สงบ) |  |
| 9 เมษายน พ.ศ. 2454 | พระยาโหราธิบดี (ชุ่ม) |  |
| 11 เมษายน พ.ศ. 2454 | จง (ภรรยาพระยาราชวังสรรค์) |  |
| 15 เมษายน พ.ศ. 2454 | ท้าวพิทักษ์อนงคนิกร (ลม้าย) |  |
| 15 เมษายน พ.ศ. 2454 | ท้าวภัณฑสารนุรักษ์ (เพิ่ม) |  |
| 29 มีนาคม พ.ศ. 2463 | หม่อมเจ้าอุบลพรรณี ในพระเจ้าบรมวงศ์เธอ กรมหมื่นนราธิปประพันธ์พงศ์ |  |
| 27 กันยายน พ.ศ. 2467 | หลวงศรีสยามกิจ (เพิ่มศักดิ์ วิริยะศิริ) |  |
เหรียญรัตนาภรณ์ รัชกาลที่ 6 > เหรียญรัตนาภรณ์ ว.ป.ร. 4

| ปี | พระนาม/นาม | อ้างอิง |
| --- | --- | --- |
| 21 เมษายน พ.ศ. 2485 | หม่อมเจ้าสมัยเฉลิม กฤดากร |  |
| 21 เมษายน พ.ศ. 2485 | หลวงเมธีนฤปกร (สดวก บุนนาค) |  |
| 21 เมษายน พ.ศ. 2485 | นายเฟโรจี |  |
เหรียญรัตนาภรณ์ รัชกาลที่ 9

ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่
เหรียญรัตนาภรณ์ รัชกาลที่ 9 > เหรียญรัตนาภรณ์ ภ.ป.ร. 1

| ปี | พระนาม/นาม | อ้างอิง |
| --- | --- | --- |
| 15 พฤศจิกายน พ.ศ. 2495 | สมเด็จพระนางเจ้าสิริกิติ์ พระบรมราชินี |  |
|  | สมเด็จพระเจ้าลูกเธอ เจ้าฟ้าอุบลรัตนราชกัญญา |  |
|  | สมเด็จพระเจ้าลูกยาเธอ เจ้าฟ้าวชิราลงกรณ |  |
| 20 ธันวาคม พ.ศ. 2495 | สมเด็จพระนางเจ้ารำไพพรรณี พระบรมราชินี |  |
| 4 มกราคม พ.ศ. 2496 | พระวรวงศ์เธอ กรมหมื่นจันทบุรีสุรนาถ |  |
| 6 มกราคม พ.ศ. 2496 | สมเด็จพระศรีสวรินทิราบรมราชเทวี พระพันวัสสาอัยยิกาเจ้า |  |
|  | สมเด็จพระราชชนนีศรีสังวาลย์ |  |
|  | สมเด็จพระเจ้าพี่นางเธอ เจ้าฟ้ากัลยานีวัฒนา |  |
| 20 มกราคม พ.ศ. 2496 | พระวรวงศ์เธอ กรมหมื่นพิทยลาภพฤฒิยากร |  |
|  | พระวรวงศ์เธอ พระองค์เจ้าวิวัฒนไชย |  |
|  | เจ้าพระยาศรีธรรมาธิเบศ (จิตร ณ สงขลา) |  |
|  | พระยามานวราชเสวี (ปลอด วิเชียร ณ สงขลา) |  |
|  | พระยาศรีวิสารวาจา (วิสาร ฮุ่นตระกูล) |  |
| 23 มกราคม พ.ศ. 2496 | จอมพล แปลก พิบูลสงคราม |  |
|  | พลเอก ผิน ชุณหะวัณ |  |
| 26 กุมภาพันธ์ พ.ศ. 2496 | พระเจ้าบรมวงศ์เธอ กรมหลวงทิพยรัตนกิริฏกุลินี |  |
|  | พระเจ้าบรมวงศ์เธอ พระองค์เจ้าประดิษฐาสารี |  |
|  | พระเจ้าบรมวงศ์เธอ พระองค์เจ้าอาทรทิพยนิภา |  |
|  | พระเจ้าบรมวงศ์เธอ พระองค์เจ้าอดิศัยสุริยาภา |  |
|  | พระเจ้าบรมวงศ์เธอ พระองค์เจ้าวาปีบุษบากร |  |
|  | พระเจ้าบรมวงศ์เธอ พระองค์เจ้าเหมวดี |  |
|  | พระเจ้าวรวงศ์เธอ กรมหมื่นนราธิปพงศ์ประพันธ์ |  |
|  | พระเจ้าวรวงศ์เธอ พระองค์เจ้าจุลจักรพงษ์ |  |
|  | พระเจ้าวรวงศ์เธอ พระองค์เจ้าภาณุพันธุ์ยุคล |  |
|  | หม่อมหลวงบัว กิติยากร |  |
| 5 ธันวาคม พ.ศ. 2502 | สมเด็จพระเจ้าลูกเธอ เจ้าฟ้าสิรินทรเทพรัตนราชสุดา กิติวัฒนาดุลโสภาคย์ |  |
| 2 ตุลาคม พ.ศ. 2514 | สัญญา ธรรมศักดิ์ |  |
| 5 ธันวาคม พ.ศ. 2523 | พระเจ้าวรวงศ์เธอ พระองค์เจ้าโสมสวลี พระวรชายา |  |
| 24 มีนาคม พ.ศ. 2525 | พลเอก เปรม ติณสูลานนท์ |  |
| 28 สิงหาคม พ.ศ. 2527 | พระเจ้าหลานเธอ พระองค์เจ้าพัชรกิติยาภา |  |
| 24 พฤศจิกายน พ.ศ. 2528 | สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี |  |
| 17 ตุลาคม พ.ศ. 2530 | หม่อมราชวงศ์คึกฤทธิ์ ปราโมช |  |
| 2 พฤษภาคม พ.ศ. 2531 | ท่านผู้หญิงทัศนาวลัย ศรสงคราม |  |
| 12 สิงหาคม พ.ศ. 2535 | คุณพลอยไพลิน เจนเซน |  |
|  | คุณพุ่ม เจนเซน |  |
|  | คุณสิริกิตติยา เจนเซน |  |
| 29 สิงหาคม พ.ศ. 2542 | หม่อมเจ้าสิริวัณวรี มหิดล |  |
| 5 ธันวาคม พ.ศ. 2549 | พระเจ้าวรวงศ์เธอ พระองค์เจ้าศรีรัศมิ์ พระวรชายา |  |
| 2 กันยายน พ.ศ. 2559 | พระเจ้าหลานเธอ พระองค์เจ้าทีปังกรรัศมีโชติ |  |
| 4 กันยายน พ.ศ. 2559 | พลโทหญิง สุทิดา วชิราลงกรณ์ ณ อยุธยา |  |
เหรียญรัตนาภรณ์ รัชกาลที่ 9 > เหรียญรัตนาภรณ์ ภ.ป.ร. 2

| ปี | พระนาม/นาม | อ้างอิง |
| --- | --- | --- |
| 26 กุมภาพันธ์ พ.ศ. 2496 | พระเจ้าวรวงศ์เธอ พระองค์เจ้าเฉลิมพลฑิฆัมพร |  |
|  | พระเจ้าวรวงศ์เธอ พระองค์เจ้าอนุสรมงคลการ |  |
| 24 สิงหาคม พ.ศ. 2520 | สมัคร สุนทรเวช |  |
| 25 สิงหาคม พ.ศ. 2527 | ร้อยเอก หม่อมหลวงอัศนี ปราโมช |  |
|  | พลโท หม่อมหลวงจินดา สนิทวงศ์ |  |
|  | พลเอก นวล จันทร์ตรี |  |
|  | เสม พริ้งพวงแก้ว |  |

| 12 เมษายน พ.ศ. 2534 | จิตติ ติงศภัทิย์ |  |
|  | นาวาอากาศตรี กำธน สินธวานนท์ |  |
|  | แก้วขวัญ วัชโรทัย |  |
|  | พลเอก ดำรง สิกขะมณฑล |  |
|  | ขวัญแก้ว วัชโรทัย |  |
|  | ภาวาส บุนนาค |  |
|  | ท่านผู้หญิงสมโรจน์ สวัสดิกุล ณ อยุธยา |  |
| 12 พฤศจิกายน พ.ศ. 2535 | หม่อมราชวงศ์อดุลกิติ์ กิติยากร |  |
|  | ท่านผู้หญิงบุษบา กิติยากร สธนพงศ์ |  |
| 13 พฤศจิกายน พ.ศ. 2538 | เดวิด ร็อกกีเฟลเลอร์ |  |
| 22 พฤศจิกายน พ.ศ. 2538 | พระวรวงศ์เธอ พระองค์เจ้าสุทธสิริโสภา |  |
|  | พระวรวงศ์เธอ พระองค์เจ้าวิมลฉัตร |  |
|  | ศาสตราจารย์ นายแพทย์ธาดา ชาคร |  |
เหรียญรัตนาภรณ์ รัชกาลที่ 9 > เหรียญรัตนาภรณ์ ภ.ป.ร. 3

| ปี | พระนาม/นาม | อ้างอิง |
| --- | --- | --- |
| 12 เมษายน พ.ศ. 2534 | จิรายุ อิศรางกูร ณ อยุธยา |  |
เหรียญรัตนาภรณ์ รัชกาลที่ 9 > เหรียญรัตนาภรณ์ ภ.ป.ร. 4

ท่านผู้หญิงฉัตรสุดา วงศ์ทองศรี นามเดิม: หม่อมเจ้าฉัตรสุดา ฉัตรชัย
หม่อมเจ้ากิติเดชขจร ศุขสวัสดิ์
เหรียญรัตนาภรณ์ รัชกาลที่ 10

ผู้ได้รับถวายหรือรับพระราชทานที่ยังทรงพระชนม์/ยังมีชีวิตอยู่